জরিনা বালুচ ( ) (২৯ ডিসেম্বর ১৯৩৪-২৫ অক্টোবর ২০০৫) ছিলেন একজন পাকিস্তানি লোকসঙ্গীত সঙ্গীতশিল্পী, কণ্ঠশিল্পী এবং সুরকার। এর পাশাপাশি তিনি একজন অভিনেত্রী, রেডিও এবং টিভি শিল্পী, লেখক, রাজনৈতিক কর্মী এবং সমাজকর্মী ছিলেন। এছাড়াও তিনি ৩০ বছরেরও বেশি সময় ধরে শিক্ষকতা করেছেন।   প্রারম্ভিক জীবন এবং পরিবার  তিনি ১৯৩৪ সালের ২৯ ডিসেম্বর পাকিস্তানের সিন্ধুর হায়দ্রাবাদের আল্লাহদাদ চাঁদ গ্রামে জন্মগ্রহণ করেন। তার মা গুলরোজ জালালানি ১৯৪০ সালে জারিনার ছয় বছর বয়সে মারা যান। তিনি মোহাম্মদ জুমানের সাথে একসাথে পড়াশোনা করেন। তিনিও একজন সিন্ধি সঙ্গীতশিল্পী ছিলেন। ১৫ বছর বয়সে, তার পরিবার একটি দূরসম্পর্কের আত্মীয়ের সাথে তার বিয়ের ব্যবস্থা করে। তার দুটি সন্তান ছিল: আখতার বালুচ জিনা (জন্ম ১৯৫২ সালে), এবং আসলাম পারভেজ (জন্ম ১৯৫৭ সালে)। যাইহোক, বালুচ এবং তার স্বামী তার পরবর্তী শিক্ষার বিষয়ে দ্বিমত পোষণ করেন এবং ১৯৫৮ সালে এই জুটি আলাদা হয়ে যায়। বালুচ ১৯৬০ সালে রেডিও হায়দ্রাবাদে যোগ দেন এবং ১৯৬১ সালে তার প্রথম সঙ্গীত পুরস্কার লাভ করেন। এরপর জারিনা সিন্ধি রাজনীতিবিদ রসুল বক্স পালিজোকে বিয়ে করেন, তাদের বিয়ে ১৯৬৪ সালের ২২ সেপ্টেম্বর হায়দ্রাবাদে অনুষ্ঠিত হয় এবং তাদের একটি ছেলে আয়াজ লতিফ পালিজো আছে। ১৯৬৭ সালে তিনি মডেল স্কুল সিন্ধু বিশ্ববিদ্যালয়ের শিক্ষক হন। তিনি ১৯৯৭ সালে অবসর গ্রহণ করেন এবং ২০০৫ সালে লিয়াকত জাতীয় হাসপাতালে মস্তিষ্কের ক্যান্সারে মারা যান।   কারাবাস এবং রাজনৈতিক সক্রিয়তা  ১৯৭৯ সালে পাকিস্তানের তৎকালীন প্রেসিডেন্ট জেনারেল জিয়া উল হকের সামরিক আইনের বিরুদ্ধে বিক্ষোভে নেতৃত্ব দেওয়ার জন্য জারিনাকে গ্রেপ্তার করা হয় এবং শুক্কুর এবং করাচি জেলে বন্দী করা হয়। ক্ষমতাসীন শ্রেণীর বিরুদ্ধে এবং লিঙ্গ বৈষম্য, সামন্তবাদ এবং আইয়ুব খান এবং ইয়াহিয়া খানের সামরিক আইনের বিরুদ্ধে তার সংগ্রামের কারণে তিনি সিন্ধি জনগণের জিজি (মা) উপাধি অর্জন করেন।In loving memory: Jiji Zarina Baloch remembered The Express Tribune (newspaper), Published 26 October 2015. তিনি সিন্ধিয়ানি তাহরিক, উইমেন্স অ্যাকশন ফোরাম, সিন্ধি আদাবি সাঙ্গাত এবং সিন্ধি হরি কমিটির অন্যতম প্রতিষ্ঠাতা ছিলেন। তিনি সিন্ধি, উর্দু, সরাইকি, বেলুচি, ফার্সি, আরবি এবং গুজরাতি ভাষায় পারদর্শী ছিলেন।   পুরস্কার এবং স্বীকৃতি    ১৯৯৪ সালে পাকিস্তানের রাষ্ট্রপতি কর্তৃক প্রাইড অফ পারফরম্যান্স  ফয়েজ আহমেদ ফয়েজ পুরস্কার  পাকিস্তান টেলিভিশন কর্পোরেশন (পিটিভি) পুরস্কার  লাল শাহবাজ কালান্দর পুরস্কার  শাহ আবদুল লতিফ ভিট্টাই পুরস্কার   শিল্প ও সাহিত্যের অবদান  তিনি অনেক গান এবং কবিতা লিখেছিলেন যা সিন্ধু এবং বেলুচিস্তানের জাতীয়তাবাদীদের মধ্যে জনপ্রিয় হয়েছিল। তিনি বেশ কয়েকটি গল্প এবং কবিতার লেখক ছিলেন এবং তার বই "তুনহিঞ্জি গোলা তুনহিনজুন গলহিওন" ১৯৯২ সালে প্রকাশিত হয়েছিল।   বিখ্যাত গান    মোর থো তিলে রানা  সবকা মুমল সবকো রারনো  তুনঝি ইয়ারিই  সিন্ধরি তে সির কের না দেনো  কাং লানভাইন  গুজরি ভাই বারসাত  বিবি খবর না আহাই পার  কিন কারিয়ান মান  জারিয়াঁ ভার যাইয়ুন  সাভাক রাত মেঁ সানভারা  পায় ইয়াদ আয়া  গেহরা গেহরা নাইরন   আরও দেখুন    সিন্ধি সঙ্গীতশিল্পীদের তালিকা  রসুল বক্স পালেজো  আয়াজ লতিফ পালিজো  সাসুই পালিজো   তথ্যসূত্র    বহিঃসংযোগ    জরিনা বালুচের প্রোফাইল (সংরক্ষিত)  বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাকিস্তানি সমাজতন্ত্রী বিষয়শ্রেণী:পাকিস্তানি নারীবাদী বিষয়শ্রেণী:সিন্ধি ব্যক্তি বিষয়শ্রেণী:পাকিস্তানি মানবাধিকারকর্মী বিষয়শ্রেণী:পাকিস্তানি লোকসঙ্গীত শিল্পী বিষয়শ্রেণী:বালুচ ব্যক্তি বিষয়শ্রেণী:২০০৫-এ মৃত্যু বিষয়শ্রেণী:১৯৩৪-এ জন্ম বিষয়শ্রেণী:২০শ শতাব্দীর পাকিস্তানি গায়িকা বিষয়শ্রেণী:সিন্ধুর সঙ্গীতশিল্পী বিষয়শ্রেণী:হায়দ্রাবাদ, সিন্ধুর ব্যক্তি বিষয়শ্রেণী:লতিফ পুরস্কার প্রাপক